<classify> Nyambui, ambaye amejingatua kuendelea na madaraka hayo baada ya kuingia mkataba wa kufundisha riadha kwa kipindi cha miaka miwili nchini Brunei barani Asia, alisema Tanzania kama haitarudisha michezo katika programu zake hakutakuwa na ushindi.Alisema Serikali ikiweka mikakati ya michezo na kutenga viwanja vyenye ubora vya kuchezea tutaendelea kuwa wasindikizaji katika michezo yote ya riadha, soka, netiboli, ngumi na mingine ambayo kila wachezaji wakishiriki hakuna ushindi unaopatikana kulinganisha na zamani ambako wao waliwika.Alisema Tanzania imejaliwa kuwa na wachezaji wenye vipaji na baadhi ya maeneo yanayofaa kwa ajili ya kujenga viwanja na kuweka kambi za mazoezi kwa timu za taifa kama Tanga, Mbulu, Arusha, Singida, Njombe, Makambako na Mbeya ambako hali ya hewa inaruhusu wachezaji kufanya mazoezi kwa nguvu.Mwanariadha huyo wa zamani alisema kutofanyika michezo katika ngazi za wilaya inawanyima wachezaji wengi wenye vipaji kuonesha uwezo wao wa kujituma kutumikia taifa katika michezo kwa sababu hawaonekani.Akipokea zawadi ya suti na vifaa vya michezo vyenye bendera ya Taifa kutoka Kampuni ya Isere Sports, Dar es Salaam jana, Nyambui alisema serikali pia inatakiwa kuwasaidia waagizaji na wauzaji wa vifaa vya michezo wapunguziwe ushuru ili wauze vifaa hivyo kwa bei nafuu.Nyambui aliyewahi kuwa mshauri wa ununuzi wa vifaa vya michezo wa Kampuni ya Isere, alisema katika miaka miwili atakayokuwa nje ya nchi, ataendelea kutoa ushauri kwa Watanzania wa njia nzuri ya kujikwamua.  <topic>: MICHEZO 